Judi Denchová

Judith Olivia „Judi“ Denchová (* 9. december 1934, York, Spojené kráľovstvo) je britská filmová a divadelná herečka.

 Životopis 
Na začiatku svojej kariéry vynikla v divadle (po prvýkrát hrala Oféliu v Hamletovi v roku 1957), a to hlavne v shakespearovských úlohách (Macbeth - 1977, Antonius a Kleopatra - 1987). Oceňovaný bol aj jej výkon v komédii Oscara Wildea Je dôležité mať Filipa (2002).

Vo filme debutovala už v roku 1964 (The Third Secret), čoskoro dostala i úlohy v televíznych seriáloch. Za rolu Laury v seriáli A Fine Romance obdržala cenu britskej filmovej akadémie BAFTA. 

Prielomom pre zrelú herečku sa stala historická dráma Mrs. Brown, kde stvárnila postavu britskej kráľovnej Viktórie, za ktorú získala v roku 1998 Zlatý glóbus a nomináciu na Oscara. V nasledujúcom roku zúžitkovala svoje skúsenosti z shakespearovských divadelných hier v romantickom filme Zamilovaný Shakespeare a za postavu anglickej kráľovnej Alžbety I. získala cenu Americkej akadémie filmových umení a vied Oscara za najlepší ženský herecký výkon vo vedľajšej úlohe.

V roku 2001 získala cenu BAFTA a Zlatý glóbus za televízny film Posledná sexbomba. V priebehu šiestich rokov bola celkovo štyrikrát nominovaná na Oscara (filmy Iris, Show sa začína, Sexuálny škandál na škole a vedľajšia úloha v Čokoláde). Recenzent českého denníka Právo o jej výkone vo filme Sexuálny škandál na škole napísal: „Judi Denchová je v role Barbary proste úžasná. (…) Svojím poňatím Barbary vždy vyzve divákov aspoň ku kúsku porozumenia a snáď aj ľútosti nad zúfalo osamelým človekom.“

Od roku 1971 bola vydatá za herca Michaela Williamsa, ich manželstvo ukončila až Williamsova smrť. Má dcéru Finty.

Bola vyznamenaná Radom britského impéria a v roku 2005 jej bol udelený Rad spoločníkov cti.

Stala sa známou aj postavou M vo filmoch o Jamesi Bondovi.

 Filmografia 

 Referencie 

 Iné projekty 

 Externé odkazy  



 Judi Denchová na FDb.cz
 Jana Hlaváčová na Osobnosti.cz
 Judi Dench - video z cyklu České televize Na plovárně
 Judi Denchová: Řekli mi, že se pro film nehodím Jana Benediktová, ČT24, 2.7.2011

Kategória:Anglické divadelné herečky
Kategória:Anglické filmové herečky
Kategória:Anglické televízne herečky
Kategória:Rozprávači audiokníh
Kategória:Držitelia Oscara za najlepší ženský herecký výkon vo vedľajšej úlohe
Kategória:Držiteľky ceny Zlatý glóbus za najlepší ženský herecký výkon (dráma)
Kategória:Držiteľky ceny Zlatý glóbus za najlepší ženský herecký výkon v miniseriáli alebo televíznom filme
Kategória:Držiteľky ceny BAFTA za najlepšiu herečku v hlavnej úlohe
Kategória:Držiteľky ceny BAFTA za najlepšiu herečku vo vedľajšej úlohe
Kategória:Držitelia ceny Tony
Kategória:Držitelia ceny Laurenca Oliviera
Kategória:Držitelia ceny Krištáľový glóbus
Kategória:Držitelia Screen Actors Guild Award
Kategória:Držiteľky ceny Satellite Award
Kategória:Držitelia Radu britského impéria
Kategória:Účastníci Medzinárodného filmového festivalu Karlovy Vary
Kategória:Osobnosti z Yorku
Kategória:Anglické shakespearovské herečky